**Tájékoztató a kedvezményes tankönyvellátásról**

Minden évben az éves költségvetési törvényben kell meghatározni annak a támogatásnak az összegét, amelyet az iskolafenntartó kap az iskolai terjesztési áron forgalomba kerülő tankönyvek megvásárlásának támogatásához. A támogatás módjáról a nevelőtestület a törvényekben meghatározottak szerint dönt.

A tanuló (szülő) az iskolában - a család anyagi helyzetétől függően - ingyenes vagy kedvezményes tankönyvellátást igényelhet. Igénylés esetén ingyenes tankönyvellátást (normatív kedvezmény) köteles az iskola biztosítani a nappali rendszerű iskolai oktatásban résztvevő tanuló számára, ha a gyermek:

a) tartósan beteg (**csatolandó dokumentum: a betegség megállapításáról szóló szakorvosi igazolás (MÁK**)

b) testi, érzékszervi, értelmi, beszédfogyatékos, autista, több fogyatékosság együttes előfordulása esetén halmozottan fogyatékos (**csatolandó dokumentum: a betegség megállapításáról szóló szakorvosi igazolás (MÁK**)

c) pszichés fejlődés zavarai miatt a nevelési, tanulási folyamatban tartósan és súlyosan akadályozott (pl. dyslexia, dysgraphia, dyscalculia, mutizmus, kóros hyperkinetikus vagy kóros aktivitászavar)

(**csatolandó dokumentum: a betegség megállapításáról szóló szakorvosi igazolás (MÁK**)

d) három- vagy többgyermekes családban él (**csatolandó dokumentum: igazolás a területileg illetékes jegyzőtől vagy Magyar Államkincstártól vagy munkáltatótól)**

e) nagykorú és saját jogán családi pótlékra jogosult (**csatolandó dokumentum: igazolás a Magyar Államkincstártól)**

f) rendszeres gyermekvédelmi kedvezményben részesül (**csatolandó dokumentum: igazolás a területileg illetékes jegyzőtől vagy Magyar Államkincstártól)**

**Az igénylőlaphoz az igazolásokat csatolni kell**!

Az igénylő az általa közölt adatok valódiságáért büntetőjogi felelősséget visel. Ellenőrzés során az iskola, az iskola fenntartója vagy az Állami Számvevőszék bekérheti az igazolásokat.

A normatív támogatást az iskola teljes egészében is felhasználhatja tankönyvek vásárlására, amelyekkel az ingyenes tankönyvellátást az iskolai könyvtárból történő kölcsönzéssel biztosítja.

**Igazolt ingyenesség esetén** az iskola a tanulók részére a tankönyvet:

- az iskolából történő kölcsönzéssel,

- a tankönyvek vásárlásához nyújtott pénzbeli támogatással, illetve e három módszer együttes alkalmazásával biztosítja.

Alapvető szempont, hogy az iskola a tartós, a több éven át is használható tankönyveket az iskolai könyvtárból kölcsönzéssel bocsássa a tanulók rendelkezésére, ezért minden évben a normatív támogatásnak legalább 25%-át az iskola köteles ilyen módon felhasználni.

Az igényt az IGÉNYLŐLAP értelemszerű kitöltésével és benyújtásával kell bejelenteni. Az igénylőlap és az igazolások visszaküldésének határideje: **2016. március 1.**

**Ha a megkapott igénylőlapot határidőre nem juttatja vissza az iskolába az igénylő, az iskola nem köteles a később bejelentett igényt kielégíteni**.